Riihimäen Kunnalliset JHL ry (260)

Jäsentiedote

**Liiton koulutuksiin ja ammatillisiin opintopäiviin osallistuminen**

Liiton jäsenenä voit osallistua liiton tarjoamiin koulutuksiin [www.jhl.fi/kouluttusopas](http://www.jhl.fi/kouluttusopas) esihenkilön luvalla. Osa koulutuksista on vain luottamusmiehille tai työsuojeluorganisaatiossa toimivalle, mutta liitto tarjoaa paljon koulutusta yhdistysasioista ja omaa ammattitaitoa täydentävää koulutusta kaikille jäsenilleen. Tutustu siis oppaaseen!

Löydettyäsi itseäsi kiinnostavan koulutuksen, keskustele esihenkilösi kanssa osallistumismahdollisuudesta: ajankohdan sopivuudesta sekä, myönnetäänkö koulutukseen osallistuminen sinulle palkallisena koulutuspäivänä vai palkattomana vapaana. (Älä pelästy palkattomuutta, vaan lue eteenpäin.)

Koulutussopimuksen mukaisesti luottamusmiehelle luottamusmieskoulutukset ja työsuojeluvaltuutetuille työsuojelukoulutukset ovat palkallisia.

Ammatilliset opintopäivät esihenkilö voi merkitä ammatillisena täydennyskoulutuksena, jolloin työnantaja saa siitä myös koulutuskorvausta takaisin.

Kurssin ollessa maksullinen, ole yhteydessä yhdistykseesi, jos tarvitset taloudellista tukea kurssimaksun maksamiseen.

Palkallinen koulutuspäivä Osallistuja saa hakea yhdistykseltä 20e/pv koulutuskorvausta. Toimihenkilölle korvaus on 25e/pv

Palkaton koulutuspäivä Osallistuja pyytää esihenkilöltä palkattomuustodistuksen ja täyttää kurssin yhteydessä päiväraha-anomuksen sekä liittää todistuksen hakemukseen. Osallistuja saa liitolta korvausta päivärahan verran/pv (n 70e/pv). Päiväraha maksetaan jälkikäteen.

Tämän lisäksi osallistuja saa hakea vielä koulutuskorvausta yhdistykseltä 20e/pv.

Ammatilliset opintopäivät Ensin kannattaa keskustella osallistumisen palkallisuudesta esihenkilöltä. Yhdistys maksaa tarvittaessa osallistujan kurssimaksun.

Matkakorvaukset Liitto yleensä maksaa koulutuksiin osallistujille matkakulut. Joko niin, että etukäteen varaa junaliput liiton tunnuksilla (tiedot tulleet kurssivahvistuksen mukana) tai maksaa itse matkat ja kurssin pääteeksi palauttaa liittoon matkakulukorvauskaavakkeen liitteineen. Omalla autolla kulkiessa on oikeutettu kilometrikorvaukseen.

Majoitus Liiton kursseihin sisältyy usein joko matkat päivittäin koulutuspaikalle tai hotellimajoitus liiton valitsemassa hotellissa.

Entä jos? Aina kannattaa kysyä yhdistyksen hallitukselta, jos mietityttää maksun puolesta koulutukseen/ammatillisiin opintopäiviin osallistuminen. Tuemme mielellämme jäsenistömme osallistumista JHL:n kursseille. Lisätietoja ja kurssilistaukset löytyy [www.jhl.fi/koulutusopas](http://www.jhl.fi/koulutusopas)

Ole yhteydessä yhdistyksen puheenjohtajaan tai pääluottamusmieheen.